Pročko, Jozef, poslanec NR SR (2023-12-19):
Ďakujem veľmi pekne, milé kolegyne, v túto neskorú nočnú hodinu, milí kolegovia, aj keď trošku unavení, ale predsa len s chuťou, pretože naozaj dnešná, dnešná informácia, tí, čo mali kupovať kapra a stromček, boli, boli na námestiach, to je veľmi pozitívna informácia, veľmi pozitívna, takže tí, čo teraz tu nie sú v sále a čo kupujú chaty a na Belize dopredu, tak tí určite z toho radosť nemali. Naozaj dnes, nielen dnes zaznievali veľmi závažné informácie. Taká posledná závažná informácia, že Michelko nepodá ten pozmeňovací návrh, tak to sú tie víťazstvá nás opozície. Sú len také akože drobné, si niekto myslí, ale on ho nepodá nielen preto, že opozícia sa spojila, naozaj mu nakladala, pretože tento odborník na hoaxy a teraz predseda mediálneho výboru, tak to je čistá katastrofa. On naozaj len dostal papierik a povedali mu, že toto predložíš. Dobre, predložím, dobre, dobre, dobre. To je, to (povedané so smiechom), keby ste poznali, ja som si sledoval aj na facebooku, to je čistá katastrofa, čistá katastrofa! A to je prvé víťazstvo. Ďalšie naše víťazstvo sú tí ľudia naozaj v uliciach a ja som veľmi rád, aj keď teda prišli, každý človek robí chyby, no povedzte mi, kto nerobí, a je ten, kto nerobí, Fico nerobí chyby, lebo on nerobí, on berie iba veľké peniaze. Takže to sú, a to sú také malé čriepky, ktoré určite, ale určite, ako hovoril pán Vančo, určite prinesú, pozrel sa, ďakujem, lebo určite teraz sledoval nejaký oný míting, tak určite nám prinesú víťazstvo. A ja som veľmi rád, ja, ja som človek naozaj veľmi priamy a veľmi, veľmi, nemajú ma radi, lebo to, čo na srdci, to na jazyku. A to nemajú radi. Ale verím v Boha, jak pán Prostredník, mám polovicu rodiny evanjelickej a mám rád čestných policajtov ako Spišiak. A to je veľmi dôležité, lebo títo čestní policajti ešte stále môžu pracovať. Ešte stále čestní prokurátori na špeciálnej prokuratúre môžu pracovať. Tak im dovoľme a, prosím vás, ešte stále máme šancu, aby čím dlhšie pracovali. Čím dlhšie. Oni sú z toho úplne nervózni, úplne, oni sa tvária, sa tu smejú, prídu a taký ten smiech majú cez zuby, že ha, ha, ale niektorým tak horí pod zadkom, ale tak im horí pod zadkom, že sa toho boja. Viacerí ste tu dnes spomínali, že ich treba prebudiť, aj pán Dostál tuná vyzýval Michelka, vyzýval, aby sa pridali, no mali sme tu jedného ministra, ktorý mal sluchátka v ušiach a určite dostával informácie, čo stoja nové cétečká. Pretože je to superbiznis. Stále. V zdravotníctve. A to zdravotníctvo je vec, ktorá Ficovi prinesie peniaze. Nebudem spomínať človeka, ktorý na zdravotníctve najviac zarobil, okolo dve miliardy, a tie dve miliardy má doma a užívajú si to jeho rodinní príslušníci, nech mu je zem ľahká a nech odpočíva v pokoji, ale to sú špinavé peniaze. A rodinní príslušníci, rodinní príslušníci niektorých týchto ľudí žijú zo špinavých peňazí. A im to nevadí. To je ten judášsky groš. Trošku tak pejoratívne nazvaný, pretože oni vedia, že to sú ukradnuté peniaze. Oni vedia, že to sú peniaze, ktoré získali z kšeftov, a tie rodiny z toho žijú. Ja želám ich rodinám veľa, veľa zdravia, tak ako povedal pán Šmilňák, Šmilňák, že? Pokojné Vianoce, ale oni to vedia. A ja som taký, taký dualista liberálno-veriaci, že božie mlyny melú, ale aj tá karma, ten vesmír to vidí. Ten vesmír to vidí. Mne sa strašne páči, že ten mediálny zákon, teda mediálny, že vlastne ten pozmeňovák k mediálnemu, pardon, k protimonopolnému úradu, už som trošku aj ja unavený, k protimonopolnému úradu nebude, pretože ovládnuť médiá je veľmi dôležité. Médiá robia mienkotvorný názor každého človeka, médiá. U nás až koľko? 56 % ľudí verí hoaxom, no v akej krajine to žijeme, keď človek verí hoaxu? Keď človek verí, že nás Marťania, Marťania urobili covid. Ja poznám jedného človeka, ktorý je tu v parlamente a tvrdí, že Marťania vymysleli covid a že na odvrátenej strane Marsu, videl som jedno video, ale som sľúbil tomu človeku, že to nepoviem, teda nebudem hovoriť, neboj sa, že, ale on to ten bude vedieť, o koho sa to jedná, že na odvrátenej strane Marsu žijú Marťania, ktorí nás sledujú a ovplyvňujú tu všetko. A takýto človek je tu v parlamente. (Reakcia z pléna: „Galko?“ ) To je niečo neuveriteľné! To je niečo neuveriteľné! Mladý Kaliňák teraz povedal že Galko. (Reakcia z pléna.) Trafená hus, počkajte, trafená hus zagágala a ja mu to dám. Mladý Kaliňák (reakcia z pléna), počkaj, počkaj, mladý Kaliňák... (Prerušenie vystúpenia predsedajúcim.)